Cuneiform Tablet Kt 88/k 97b
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
pí-la-aḫ-IŠTAR a-na ma-nu-um-ba-lu-um-a-šùr ù šu-zu-zu iṣ-ba-at-ni-a-tí-ma um-ma pí-la-aḫ-IŠTAR-ma a-na ma-nu-um-ba-lu-um-a-šùr ù šu-zu-zu-ma a-ḫa-at-ni ir-tí-bi ba-a-nim KÙ.BABBAR ma-la i-ga-mu-ru 3 né-nu a-na ki-iš-da-tí-ni lu ni-iš-ta-pá-ak-ma ù-lá É tám-kà-ri-im KÙ.BABBAR a-na ṣí-ib-tim lu ni-il₅-qé-ma gám-ra-am lu ni-ig-mu-ur-ma a-ḫa-at-ni a-na mu-tim lu ni-dí-ší um-ma ma-nu-um-ba-lu-um-a-šùr ù šu-zu-zu-ma a-na pí-la-aḫ-IŠTAR-ma KÙ.BABBAR ú-lá ni-iš a-li-ik i-na pí-ni KÙ.BABBAR ma-la ša ga-mu-ru É tám-kà-ri-im a-na ṣí-ib-tim li-qé-ma gám-ra-am gu₅-mu-ur-ma a-ḫa-at-ni a-na mu-tim dí-ší-ma KÙ.BABBAR ù ṣí-ba-sú ša i-na É tám-kà-ri-im ta-la-qé-ú-ma ta-ga-mu-ru gu₅-mu-ur-ma KÙ.BABBAR ù ṣí-ba-sú i-na KÙ.BABBAR-ap É a-bi-ni i-na ma-aš-qá-al-tim pá-ni-tí-ma i-na sú-ḫu-pí-im li-qé-ma a-na É tám-kà-ri-im a-šar ta-al-qé-ú ta-er um-ma pí-la-aḫ-IŠTAR-ma a-na ma-nu-um-ba-lu-um-a-šùr ù šu-zu-zu-ma šu-ma-ma KÙ.BABBAR i-na KÙ.BABBAR-áp É a-bi₄-ni la al-té-qé a-na KÙ.BABBAR ù ṣí-ib-tí-šu ša É tám-kà-ri-im a-la-qé-ú-ma gám-ra-am a-ga-mu-ru a-na ki-iš-da-tí-ku-nu la ta-za-za-nim um-na šu-nu-ma ni-za-za-ku-um um-ma ma-num-ba-lúm-a-šùr-ma ù šu-zu-zu-ma a-na pí-la-aḫ-IŠTAR ki ma-ṣí KÙ.BABBAR ta-ga-ma-ar um-ma pí-la-aḫ-IŠTAR-ma ú-la 1.66666 ma-na ú-la e-li-iš ú-lá ša-áp-li-iš a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša {d}a-šùr ší-bu-tí-ni ni-dí-in IGI a-bu-ša-lim IGI a-šùr-dan IGI a-šùr-ma-lik